เรื่องร้องเรียน (ร้องเรียน,ความปลอดภัย,ถนน) วันที่ 2023-08-03 06:15:53 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02630041607

ขอให้ตรวจสอบบุคคลสร้างความเดือดร้อนรำคาญโดยการตะโกนส่งเสียงดังรบกวนประชาชน บริเวณ ซอยเพชรบุรี 10 ถนนเพชรบุรี แขวงถนนเพชรบุรี เขตราชเทวี กรุงเทพมหานคร จุดสังเกต เข้าซอยเพชรบุรี 10 มาระยะทางประมาณไม่เกิน 100 เมตร จะพบซอยย่อยที่ 2 มีความกว้างประมาณ 2 เมตร อยู่ทางด้านซ้ายมือ และต้นซอยย่อยจะเป็นที่ตั้งของคลินิกทันตกรรมชื่อ รัฐพงษ์ทันตแพทย์  ให้ตรงเข้าซอยย่อยดังกล่าวมา ระยะทางไม่เกิน 20 เมตร ทางด้านซ้ายมือจะพบซอย มีความกว้างประมาณ 1.50 เมตร ซึ่งเป็นซอยตัน ให้แล้วเลี้ยวซ้ายเข้าซอย และเดินเตรงข้ามาสุดซอยจะพบกับบริเวณดังกล่าวอยู่มุมด้านในสุดซอย เนื่องจากผู้ร้องแจ้งว่าบริเวณดังกล่าว จะมีบุคคลเพศชาย (ไม่ทราบชื่อ และนามสกุล) อายุไม่เกิน 30 กว่าปี ถึง 40 ปี สูงประมาณ 170 เซนิตเมตร รูปร่างท้วม ผิวดำแดง ผมเกรียน โดยบุคคลดังกล่าวจะมีพฤติกรรมสร้างความเดือดร้อนรำคาญโดยการตะโกน ด่าทอ ส่งเสียงดังรบกวนผู้ร้องและประชาชนที่พักอาศัยอยู่ในพื้นที่ฯ มาตั้งแต่วันที่ 30 เมษายน 2563 เวลาประมาณ 23.00 น. จนถึงปัจจุบันวันที่ 19 พฤษภาคม 2563  เบื้องต้นผู้ร้องได้โทรศัพท์ติดต่อแจ้งเรื่องไปยังสำนักงานตำรวจแห่งชาติ ผ่านหมายเลขสายด่วน 191 และแจ้งเรื่อไปยังสถานีตำรวจนครบาลพญาไท โดยเจ้าหน้าที่ตำรวจได้เข้ามาควบคุมตัวบุคคลดังกล่าวออกไปนอกพื้นที่แล้ว แต่ปัจจุบันได้กลับเข้ามาสร้างความเดือดร้อนรำคาญเช่นเดิม ซึ่งในสัปดาห์ที่ผ่านมาบุคคลดังกล่าวจะมีพฤติกรรมสร้างความเดือดร้อนรำคาญฯ ในช่วงเวลาประมาณ 04.00 น. และ 05.00 น. จำนวน 2 ครั้ง ทำให้ผู้ร้องและประชาชนที่พักอาศัยอยู่ในพื้นที่ฯ จำนวนประมาณ 17 - 18 ห้องพัก ไม่ได้รับความสะดวกในการพักผ่อน ส่งผลให้ได้รับความเดือดร้อนเป็นอย่างมาก (ผู้ร้องประสงค์ให้ปกปิด ชื่อ - นามสกุล และหมายเลขโทรศัพท์) (แจ้งข้อมูลเพิ่มเติม 03/08/2566) ผู้ร้องขอแจ้งข้อมูลเพิ่มเติม โดยผู้ร้องแจ้งว่า ปัจจุบัน(วันที่ 3 สิงหาคม 2566 ) บุคคลเพศชาย (ไม่ทราบชื่อ นามสกุล)  คนดังกล่าวยังคงสร้างความเดือดร้อน ส่งเสียงดังรบกวนอยู่เช่นเดิม ซึ่งเป็นปัญหาที่ยังไม่สามารถแก้ไขได้อย่างถาวร และในขณะเดียวกันบ้านข้างเคียง ได้มีการแก้ไขปัญหาเพื่อป้องกันบุคคลเพศชายมานอนบริเวณใต้ชายคาบ้าน โดยจะทำการกั้นกำแพงออกมาจากตัวบ้านอีกประมาณ 60 เซนติเมตร จึงทำให้ถนนมีพื้นที่แคบลง รถจักรยานยนต์สัญจรลำบาก อีกทั้งผู้ร้องแจ้งว่าบุคคลดังกล่าวยังมีพฤติกรรมพกพาอาวุธมีดไล่คนที่สัญจรผ่านไปมา  และเคยทำร้ายเจ้าหน้าที่ ที่เข้ามาในพื้นที่อีกด้วย ผู้ร้องเห็นว่าทางหน่วยงานที่เกี่ยวข้องควรมีการแก้ไขปัญหาอย่างถาวร โดยการจัดหาแหล่งที่อยู่อาศัย หรือจัดหางานให้บุคคลดังกล่าวทำ เพื่อเป็นการแก้ไขปัญหาระยะยาว ผู้ร้องประสงค์ให้ประสานงานไปยังกรุงเทพมหานคร เพื่อบรรเทาความเดือดร้อนให้ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata